Kamenzin sijainti Bautzenin piirikunnassa. Pienemmässä kuvassa piirikunnan sijainti Saksin osavaltiossa.
**Kamenz** on kaupunki Saksin osavaltiossa Saksassa. Se on osa historiallista Ylä-Lausitzia. Kamenz tunnetaan runoilija Gotthold Ephraim Lessingin syntymäpaikkakuntana, ja siellä sijaitsee hänelle omistettu museo.

Maantiede
---------

Kamenz sijaitsee osavaltionsa koillisosassa Saksan itäkolkassa. Etäisyys Dresdenistä on noin 35 kilometriä koilliseen.

Historia
--------

Kamenz mainitaan asiakirjoissa ensi kerran vuonna 1225, jossa siihen viitataan termillä "oppidum". Ylä-Lausitz oli mukana kolmikymmenvuotisessa sodassa 1618–1648 ja Suuren Pohjan sodan aikana 1707 ruotsalaiset miehittivät aluetta. Helluntaina 1707 Kamenz koki erään historiansa tuhoisimmista kaupunginpaloista. Runoilija Gotthold Ephraim Lessing syntyi Kamenzissa tammikuussa 1729. Kamenzin rautatieasema avattiin 30. syyskuuta 1871. Voimakas nousukausi alkoi 1886, kun Julius Feigista tuli pormestari.

1900-luvun jälkipuoliskolla Kamenzissa toimi upseerikoulu, jonka läsnäolo vaikutti keskeisesti kaupungin elämänmenoon aina siihen asti, kun DDR lakkautettiin. Schönteichenin maalaiskunta liitettiin Kamenziin 2019.

Kamenzin arkkitehtuuria edustaa muun muassa kirkko St. Marien 1400-luvulta ja 32-metrinen Roter Turm (Punainen torni).

Talous ja liikenne
------------------

Kamenz sijaitsee Dresdenin talousalueella. Merkittäviä työllistäjiä ovat Daimler, Sachsen Fahnen, Litarion, Ewag ja Jägermeister. Kamenz on Dresdenin paikallisjunaliikenteen alueella ja sen rautatieaseman virallinen nimi on Bahnhof Kamenz (Sachs). Lähin moottoritie on kaupungin eteläpuolitse kulkeva BAB 4.

Lähteet
-------

1. ↑  Alle politisch selbständigen Gemeinden mit ausgewählten Merkmalen am 31.12.2018 (4. Quartal), Federal Statistical Office (viitattu 10. maaliskuuta 2019). Tieto on haettu Wikidatasta.
2. ↑  (de) Alle politisch selbständigen Gemeinden mit ausgewählten Merkmalen am 31.12.2022, Federal Statistical Office, 21. syyskuuta 2023View and modify data on Wikidata. Tieto on haettu Wikidatasta.
3. ↑  Schön, dass Sie da sind! *Oberlausitz-leben.de*. Viitattu 5.3.2024. (saksaksi)
4. ↑  Lessing-Museum *Visitsaxony.com*. Tourismus Marketing Gesellschaft Sachsen mbH. Viitattu 5.3.2024. (englanniksi)
5. ↑  Entfernung von Kamenz, Sachsen nach Dresden, Sachsen *Entfernungberechnen.com*. Viitattu 5.3.2024. (saksaksi)
6. 1 2  Fast 800 Jahre Geschichte erleben *Kamenz.de*. Stadt Kamenz. Viitattu 5.3.2024. (saksaksi)
7. ↑  (Aussichts-)Türme *Kamenz.de*. Stadt Kamenz. Viitattu 5.3.2024. (saksaksi)
8. ↑  Wirtschaftsstandort und Wirtschaftsförderung *Kamenz.de*. Stadt Kamenz. Viitattu 5.3.2024. (saksaksi)
9. ↑  Wohin gehst du, Kamenz? *Saechsische.de*. DDV Mediengruppe GmbH & Co. KG. Viitattu 5.3.2024. (saksaksi)
10. ↑  Kamenz (Sachs) *Bahnhof.de*. DB InfraGO AG. Viitattu 5.3.2024. (saksaksi)

Aiheesta muualla
----------------

* Kamenz, Saksi, Saksa — Sunrise, Sunset and Daylength

CommonsCommons
Wikimedia Commonsissa on kuvia tai muita tiedostoja aiheesta **Kamenz**.
Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Kamenz 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Israel
* Yhdysvallat
* Tšekki

 |
|  |
| Maantieteelliset | 
* MusicBrainz area

 |

 |